אדם מראענה

אדם מראענה (נולד ב-7 ביולי 2003) הוא שחיין ישראלי, אלוף ישראל (2022), שיאן ישראל במשחה ל-100 מטר גב וחבר המשלחת הישראלית לאולימפיאדת פריז (2024).

אביו של מרעאנה הוא ערבי-ישראלי ומראענה היה לישראלי הראשון ממוצא ערבי שהשתתף במשחקים האולימפיים מאז רפעת טורק ב-1976.

 ביוגרפיה 
מראענה נולד וגדל בחיפה, בנם של נאזי, ערבי-מוסלמי, מנהל חוף בשכונת בת גלים ואלכסנדרה, יהודייה ילידת רוסיה, מורה לפסנתר. התחיל לשחות בגיל 3 בחוף הים שבו עבד אביו. בגיל 13 עלה לתורה וחגג בר-מצווה ובגיל 18, לאחר סיום לימודיו במרכז חינוך ליאו באק, התגייס לצה"ל. הוא שחיין קבוצת מכבי חיפה.

2019
ב שנערך בבאקו, אזרבייג'ן בשנת 2019 הוא זכה במדליית ארד במשחה ל-100 מטר גב בתוצאה של 56.63 שניות.

2021
בגביע האיגוד שנערך בווינגייט ב-1 באפריל 2021 הוא קבע שלושה שיאים אישיים במשחה ל-50 מטר גב (25.96 שניות), במשחה ל-100 מטר גב (55.38 שניות), במשחה ל-200 מטר גב (2:01.60 דקות).

באליפות אירופה שנערכה בבודפשט, הונגריה במאי 2021 סיים במקום 45 במשחה ל-50 מטר גב בתוצאה של 26.58 שניות, במקום 46 במשחה ל-100 מטר גב בתוצאה של 56.19 שניות ובמקום 45 במשחה ל-200 מטר גב בתוצאה של 2:06.93 דקות.

באליפות ישראל בשחייה שנערכה ביוני זכה במדליית כסף במשחה ל-100 מטר גב בתוצאה של 55.47 שניות, אחרי מיכאל לייטרובסקי (54.78 שניות) ולפני דוד גמבורג (55.65 שניות), שניהם מהפועל דולפין נתניה. נוסף לכך, הוא סיים פעמיים במקום רביעי, במשחה ל-50 מטר גב בתוצאה של 25.96 שניות ובמשחה ל-200 מטר גב בתוצאה של 2:05.40 דקות.

2022
אלוף ישראל
באליפות ישראל בשחייה שנערכה בסוף יולי 2022 זכה בשתי מדליות, זהב וארד. מדליית זהב במשחה ל-100 מטר גב בתוצאה של 54.78 שניות, לפני מיכאל לייטרובסקי (55.00 שניות) ובוריס טברובסקי מהפועל ירושלים (56.25 שניות), בשלב המוקדמות הוא קבע שיא אישי חדש של 54.54 שניות. מדליית ארד במשחה ל-50 מטר גב בתוצאה של 25.82 שניות, אחרי מיכאל לייטרובסקי (25.10 שניות) ודוד גרצ'יק חברו לאגודה מכבי חיפה (25.61 שניות), בשלב המוקדמות הוא קבע שיא אישי חדש של 25.44 שניות. נוסף לכך, הוא סיים במקום שישי במשחה ל-200 מטר גב בתוצאה של 2:05.83 דקות.

באליפות אירופה שנערכה ברומא, איטליה באוגוסט אותה שנה הוא סיים במקום 34 במשחה ל-50 מטר גב בתוצאה של 26.09 שניות, במקום 36 במשחה ל-100 מטר גב בתוצאה של 56.95 שניות ובמקום 28 במשחה ל-200 מטר גב בתוצאה של 2:08.88 דקות.

2023
באליפות ישראל בשחייה שנערכה ביוני 2023 זכה במדליית ארד במשחה ל-100 מטר גב בתוצאה של 54.92 שניות, אחרי מיכאל לייטרובסקי (54.29 שניות) ויעקב טומרקין מכבי אשדוד (54.72 שניות). נוסף לכך, הוא סיים פעמיים במקום חמישי, במשחה ל-50 מטר גב בתוצאה של 25.53 שניות ובמשחה ל-200 מטר גב בתוצאה של 2:02.96 דקות.
שתי מדליות ארד באליפות אירופה עד גיל 23
באליפות אירופה עד גיל 23 שנערכה בדבלין, אירלנד באוגוסט אותה שנה הוא זכה בשתי מדליות ארד במשחה ל-50 מטר גב בשיא אישי חדש של 25.30 שניות ובמשחה שליחים משולב 4x100 מטר מעורב 3:49.81 דקות ובמקום חמישי במשחה ל-100 מטר גב בשיא אישי חדש נוסף של 54.52 שניות.

2024
שיאן ישראל ושחיין אולימפי
בתחרות הטריילז שנערכה במכון וינגייט ב-6 ביוני 2024 השווה בשלב המוקדמות במשחה ל-100 מטר גב את השיא הישראלי של יעקב טומרקין בתוצאה של 53.60 שניות, שיפור של כמעט שנייה לשיאו האישי ובכך קבע את הקריטריון האולימפי לאולימפיאדת פריז (2024) והיה לשחיין הערבי-ישראלי הראשון שמגיע למשחקים האולימפיים. בשלב הגמר הוא ניצח בתוצאה איכותית של 53.97 שניות, לפני דוד גרצ'יק שקבע שיא אישי חדש של 54.56 שניות ותומר שוסטר ממכבי ראשון לציון (54.84 שניות).

 קישורים חיצוניים 

 אדם מראענה, באתר swimrankings 
 , בערוץ ה-YouTube הרשמי של תאגיד השידור הישראלי

 הערות שוליים 

קטגוריה:שחיינים ישראלים
קטגוריה:שחיינים ערבים ישראלים
קטגוריה:שחייני גב ישראלים
קטגוריה:שיאני ישראל בשחייה
קטגוריה:אלופי ישראל בשחייה
קטגוריה:שחיינים ישראלים באולימפיאדת פריז (2024)
קטגוריה:בוגרי מרכז חינוך ליאו באק
קטגוריה:ישראלים שנולדו ב-2003